cyanic-selkie/wikianc huggingface dataset:
রাষ্ট্রকূট রাজবংশ
এলিচপুরের শাসকরা ছিলেন বাদামি চালুক্যদের সামন্ত। দন্তিদূর্গের রাজত্বকালে চালুক্যরাজ দ্বিতীয় কীর্তিবর্মণকে পরাজিত করে অধুনা কর্ণাটক রাজ্যের গুলবার্গ অঞ্চলকে কেন্দ্র করে গড়ে ওঠে রাষ্ট্রকূট সাম্রাজ্য। ৭৫৩ খ্রিস্টাব্দে দক্ষিণ ভারতে রাষ্ট্রকূটরা প্রধান শক্তিতে পরিণত হয়। সেই সময় থেকেই এঁদের মান্যখেতের রাষ্ট্রকূট বলা হত। এই সময়ই পূর্ব ভারতে বিহার-পশ্চিমবঙ্গের পাল রাজবংশ এবং উত্তর-পশ্চিম ভারতে মালওয়ার প্রতিহার রাজবংশ প্রভাব বিস্তার করেছিল। আরবি গ্রন্থ সিলসিলাতুত্তাভারিখ-এর (৮৫১) মতে, রাষ্ট্রকূট সাম্রাজ্য ছিল বিশ্বের প্রধান চারটি সাম্রাজ্যের একটি।
অষ্টম থেকে দশম শতাব্দীর মাঝামাঝি সময়ে গাঙ্গেয় উপত্যকায় কনৌজের দখল নিয়ে উক্ত তিনটি প্রধান সাম্রাজ্যের সংঘাতবাধে। মান্যখেতের রাষ্ট্রকূটদের সাম্রাজ্য উত্তরে গঙ্গা-যমুনা দোয়াব অঞ্চল থেকে দক্ষিণে কুমারিকা অন্তরীপ পর্যন্ত প্রসারিত হয়েছিল। রাজনৈতিক ক্ষমতার বিস্তারের সঙ্গে সঙ্গে রাষ্ট্রকূট সাম্রাজ্যে স্থাপত্য ও সাহিত্যেরও বিশেষ উন্নতি ঘটেছিল। প্রথম দিকের রাষ্ট্রকূট রাজারা ছিলেন হিন্দু। পরবর্তীকালে তাঁরা জৈনধর্মের প্রতি আকৃষ্ট হন।
রাষ্ট্রকূট শাসনকালে জৈন গণিতবিদ ও পণ্ডিতেরা কন্নড় ও সংস্কৃত ভাষায় বহু উল্লেখযোগ্য গ্রন্থ রচনা করেছিলেন। এই সাম্রাজ্যের সর্বশ্রেষ্ঠ রাজা প্রথম অমোঘবর্ষ কবিরাজমার্গ নামে একটি বিখ্যাত কন্নড় গ্রন্থ রচনা করেছিলেন। দ্রাবিড় স্থাপত্য রাষ্ট্রকূট রাজত্বে বিশেষ উন্নতি লাভ করেছিল। এই স্থাপত্যের সবচেয়ে উল্লেখযোগ্য নিদর্শন হল ইলোরা গুহার কৈলাসনাথ মন্দির (অধুনা মহারাষ্ট্র রাজ্যে), কাশীবিশ্বনাথ মন্দির ও জৈন নারায়ণ মন্দির (অধুনা কর্ণাটক রাজ্যে)। এই সবকটিই এখন ইউনেস্কো বিশ্ব ঐতিহ্যবাহী স্থান।
ইতিহাস
রাষ্ট্রকূট ইতিহাসের প্রধান উপাদান হল মধ্যযুগীয় শিলালিপু, প্রাচীন পালি সাহিত্য,<ref
name="study">Reu (1933), pp1–15 প্রাচীন রাষ্ট্রকূটরা কোন জাতি বা ভাষাগোষ্ঠীর অন্তর্গত তা নিয়ে গবেষকদের মধ্যে মতান্তর আছে। সম্ভবত তারা উত্তর-পশ্চিম ভারতীয় কোনো জাতিগোষ্ঠী বা কন্নড় বা রেড্ডি<ref
name="red">A.C. Burnell in Pandit Reu (1933), p4 বা মারাঠি<ref
name="mar">C.V. Vaidya (1924), p171 বা পাঞ্জাব অঞ্চলের<ref
name="pun">Hultzsch and Reu in Reu (1933), p2, p4 কোনো গোষ্ঠী ছিল।
তবে গবেষকরা এই বিষয়ে একমত যে, খ্রিস্টীয় অষ্টম থেকে দশম শতাব্দীর মধ্যে রাষ্ট্রকূটরা কন্নড় ভাষাকে সংস্কৃতের সমতুল্য মর্যাদা দিয়েছিলেন। রাষ্ট্রকূট শিলালিপিগুলি অধিকাংশই সংস্কৃত ও কন্নড় ভাষায় (ঐতিহাসিক শেলডন পোলক ও জ্যঁ হবের মতে অধিকাংশই কণ্ণড়ে) লিখিত। <ref
name="houb">Houben(1996), p215 শাসকেরা উভয় ভাষার সাহিত্যের পৃষ্ঠপোষকতা করতেন। কণ্ণড় সাহিত্যের প্রচীনতম কীর্তিগুলি শাসক ও সভাকবিদের রচনা।  <ref
name="Jaina_literature1">Even royalty of the empire took part in poetic and literary
activities – Thapar (2003), p334 <ref
name="Jaina_literature2">Narasimhacharya (1988), pp17–18, p68 রাষ্ট্রকূটরা কন্নড় হলেও, <ref
name="kanna">Altekar (1934), pp21–24  তাঁদের মাতৃভাষা ছিল একটি উত্তর দক্ষিণী ভাষা।
রাষ্ট্রকূট সাম্রাজ্যের কেন্দ্র ছিল প্রায় সমগ্র কর্ণাটক, মহারাষ্ট্র এবং অন্ধ্রপ্রদেশের কিছু অংশ। অন্ধ্রের ঐ অঞ্চলে রাষ্ট্রকূটদের ২০০ বছরের শাসন ছিল। সামানগড় তাম্রলিপি (৭৫৩) থেকে জানা যায়, বেরারের (অধুনা মহারাষ্ট্রের এলিচপুর) অচলপুরের সামন্ত রাজা দন্তিদূর্গ ৭৫৩ খ্রিস্টাব্দে বাদামির চালুক্য রাজা দ্বিতীয় কীর্তিবর্মণকে পরাজিত করে চালুক্য সাম্রাজ্যের উত্তরাঞ্চল জয় করে নেন।<ref
name="karnatik">Reu (1933), p54 পরে তিনি তাঁর শ্বশুর পল্লব রাজা নন্দীবর্মণকে চালুক্যদের হাত থেকে কাঞ্চী উদ্ধার করতে সাহায্য করেন। তিনি মালওয়ার গুর্জরদের পরাস্ত করেন এবং কলিঙ্গ, কোশল ও শ্রীশৈলম জয় করেন।
ধ্রুব ধারাবর্ষের তৃতীয় পুত্র তৃতীয় গোবিন্দের রাজত্বকালে সাম্রাজ্যের আয়তন সর্বাধিক বৃদ্ধি পায়। রাষ্ট্রকূটদের আদি রাজধানীর অবস্থান সঠিকভাবে জানা যায় না। <ref
name="earlycapital1">modern Morkhand in Maharashtra (Reu 1933, p65) <ref
name="earlycapital2">Sooloobunjun near Ellora (Couseris in Altekar 1934, p48).
Perhaps Elichpur remained the capital until Amoghavarsha I built Manyakheta. From
the Wani-Dmdori, Radhanpur and Kadba plates, Morkhand in Maharashtra was only
a military encampment, from the Dhulia and Pimpen plates it seems Nasik was only
a seat of a viceroy, and the Paithan plates of Govinda III indicate that neither Latur
nor Paithan was the early capital.(Altekar, 1934, pp47–48) তৃতীয় গোবিন্দের রাজত্বকালে রাষ্ট্রকূটরা গাঙ্গেয় অববাহিকার দখলকে কেন্দ্র করে পাল ও প্রতিহারদের সঙ্গে ত্রিমুখী সংঘাতে জড়িয়ে পড়ে। প্রতিহার সম্রাট দ্বিতীয় নাগভট্ট ও পাল সম্রাট ধর্মপালের বিরুদ্ধে বিজয়ের কথা উল্লেখ করে সঞ্জন লিপিতে বলা হয়েছে, তৃতীয় গোবিন্দের যুদ্ধাশ্ব হিমালয়ের নদীগুলির হিমশীতল জল পান করেছিল এবং যুদ্ধহস্তীরা পান করেছিল গঙ্গার পবিত্র জল। তাঁর সামরিক বাহিনীকে মহামতি আলেকজান্ডার ও মহাভারতের অর্জুনের সেনাবাহিনীর সঙ্গে তুলনা করা হত। কনৌজ জয়ের পর তিনি দক্ষিণে যান এবং গুর্জর, কোশল ও মহীশূর অঞ্চলের রাশ নিজের হাত নেন। তিনি কাঞ্চীর পল্লবদের বশ্যতা স্বীকারে বাধ্য করেন, বেঙ্গিতে নিজের আজ্ঞাবহ রাজাকে সিংহাসনে বসান এবং সিংহলের রাজাকে নিজের বশে আনেন। চোল, পাণ্ড্য ও চের রাজারা তাঁকে কর দিতেন। <ref
name="kerela1">Reu (1933), p65 দক্ষিণে কুমারিকা অন্তরীপ থেকে উত্তরে কনৌজ, পূর্বে বারাণসী থেকে পশ্চিমে ভারুচ পর্যন্ত রাষ্ট্রকূটদের সাম্রাজ্য বিস্তৃত ছিল। <ref
name="lord">Sen (1999), p371
name="newcapital1">A capital city built to excel that of Indra (Sastri, 1955, p4,
p132, p146) ৮১৪ খ্রিস্টাব্দে তিনি সিংহাসনে বসেন। ৮২১ খ্রিস্টাব্দ পর্যন্ত তাঁকে সামন্ত ও মন্ত্রীদের বিদ্রোহ দমনে ব্যস্ত থাকতে হয়। প্রথম অমোঘবর্ষ তাঁর দুই কন্যার সঙ্গে পশ্চিম গঙ্গ রাজবংশের বৈবাহিক সম্পর্ক স্থাপন করেন। বিঙ্গাবল্লীর যুদ্ধে আক্রমণকারী পূর্ব চালুক্য বাহিনীকে পরাজিত করে "বীরনারায়ণ" উপাধি গ্রহণ করেন। <ref
name="vinga">Sastri (1955), p145 তিনি তৃতীয় গোবিন্দের মতো যুদ্ধবিগ্রহে বেশি সময় দেননি। বরং প্রতিবেশী রাজ্যগুলির সঙ্গে বন্ধুত্বপূর্ণ সম্পর্ক রেখে চলতেন। গঙ্গ, পূর্ব চালুক্য ও পল্লবদের সঙ্গে তিনি বৈবাহিক সূত্রে মিত্রতা করেছিলেন। তাঁর রাজত্বকালে শিল্প, সাহিত্য ও ধর্মের সমৃদ্ধি ঘটে। কন্নড় ও সংস্কৃত ভাষায় সুপণ্ডিত দ্বিতীয় অমোঘবর্ষকে শ্রেষ্ঠ রাষ্ট্রকূট সম্রাট মনে করা হয়।<ref
name="scholar">Narasimhacharya (1988), p1 তাঁর কবিরাজমার্গ কন্নড় ভাষায় একটি গুরুত্বপূর্ণ কাব্যগ্রন্থ এবং তাঁর প্রশ্নোত্তর রত্নমালিকা গ্রন্থটি একটি উল্লেখযোগ্য সংস্কৃত গ্রন্থ। শেষোক্ত গ্রন্থটি তিব্বতি ভাষায় অনূদিত হয়। ধর্মের প্রতি তাঁর বিশেষ আগ্রহ, শিল্প ও সাহিত্যের প্রতি তাঁর বিশেষ অনুরাগ ও তাঁর শান্তিপ্রিয় মানসিকতার জন্য তাঁকে "দাক্ষিণাত্যের অশোক" বলা হয়ে থাকে।
দ্বিতীয় কৃষ্ণের রাজত্বকালে, রাষ্ট্রকূট সাম্রাজ্য পূর্ব চালুক্যদের বিদ্রোহের মুখে পড়ে। পশ্চিম দাক্ষিণাত্য ও গুজরাত এই সময় রাষ্ট্রকূটদের হাতছাড়া হয়। দ্বিতীয় কৃষ্ণ গুজরাত শাখার স্বাধীনতা বাতিল করে তাদের মান্যখেতের প্রত্যক্ষ শাসনে আনেন। তৃতীয় ইন্দ্র পরামারকে পরাজিত করে মধ্য ভারতে সাম্রাজ্যে হারানো অংশ পুনরুদ্ধার করেন। তারপর তিনি গঙ্গা-যমুনা দোয়াব অঞ্চল আক্রমণ করেন। এছাড়া তিনি রাষ্ট্রকূটদের চিরশত্রু প্রতিহার ও পাল রাজাদেরও পরাজিত করেন এবং বেঙ্গিতে রাষ্ট্রকূট আধিপত্য বজায় রাখতে সাহায্য করেন। চতুর্থ গোবিন্দের ৯৩০খ্রিস্টাব্দের তাম্রলিপি থেকে জানা যায় যে, দ্বিতীয় কৃষ্ণের কনৌজ বিজয়ের ফল বহু বছর রাষ্ট্রকূটরা ভোগ করেছে।<ref
name="control">Kamath (2001), p82 এরপর কয়েকজন দুর্বল রাজার শাসনে রাষ্ট্রকূটরা উত্তর ও পূর্ব ভারতের কিছু অঞ্চলের দখল হারান। তৃতীয় কৃষ্ণ নর্মদা নদী থেকে কাবেরী নদী পর্যন্ত সাম্রাজ্যকে বিস্তৃত করেন। উত্তর তামিল রাজ্য তোন্ডাইমণ্ডলমও তাঁর অধীনে আসে। শ্রীলঙ্কার রাজারা তাঁকে কর দিতেন।<ref
Kanchi and Tanjore as well and had full control over northern Tamil regions (Aiyer
in Kamath 2001, pp82–83)
খোট্টিগ অমোঘবর্ষের রাজত্বকালে পারমার রাজা সিকায় হর্ষ রাষ্ট্রকূট সাম্রাজ্য আক্রমণ করে মান্যখেত লুণ্ঠন করেন। এর ফলে রাষ্ট্রকূটদের শক্তি হ্রাস পায়। এরপরই রাষ্ট্রকূট সাম্রাজ্যের পতন ঘটে। এই পরাজয়ের সুযোগ নিয়ে তারদাবাদি প্রদেশের (আধুনিক বিজাপুর জেলা, কর্ণাটক) শাসক তৃতীয় তৈলপ নিজেকে স্বাধীন রাজা ঘোষণা করলে রাষ্ট্রকূট সাম্রাজ্যের পতন সম্পূর্ণ হয়। সর্বশেষ রাষ্ট্রকূট সম্রাট চতুর্থ ইন্দ্র জৈন সন্ন্যাসীদের প্রথা অনুসারে শ্রবণবেলগোলায় অনশনে মৃত্যুবরণ করেন। রাষ্ট্রকূটদের পতনের সঙ্গে সঙ্গে দাক্ষিণাত্য ও উত্তর ভারতে তাদের সামন্ত শাসকেরা স্বাধীনতা ঘোষণা করেন। পশ্চিম চালুক্য সাম্রাজ্য ১০১৫ খ্রিস্টাব্দে মান্যখেত দখল করে সেখানেই তাদের রাজধানী স্থাপন করে। এরপর একাদশ শতাব্দীতে মান্যখেত পশ্চিম চালুক্যদের সাম্রাজ্যের কেন্দ্রে পরিণত হয়। শাসনকেন্দ্র কৃষ্ণা নদী ও গোদাবরী নদীর দোয়াব বেঙ্গিতে স্থানান্তরিত হয়। পশ্চিম দাক্ষিণাত্যে রাষ্ট্রকূটদের পূর্বতন সামন্ত শাসকদের চালুক্যরা নিজেদের অধীনে নিয়ে আসে। এরপর তাঁরা দাক্ষিণাত্যে তাঁদের প্রধান শত্রু তাঞ্জোরের চোল রাজাদের পরাস্ত করে।
মান্যখেতের রাষ্ট্রকূটরা উত্তর ও দক্ষিণ ভারতের রাজনীতিতে গভীর প্রভাব বিস্তার করতে সক্ষম হয়েছিলেন। সুলেমান (৮৫১), আল মাসুদি (৯৪৪) ও ইবন খুরদাধবা (৯১২) তাঁদের রচনায় রাষ্ট্রকূট সাম্রাজ্যকে সমসাময়িক ভারতের বৃহত্তম সাম্রাজ্য বলে উল্লেখ করেছেন। সুলেমান বলেছেন, এই সাম্রাজ্য সমসাময়িক বিশ্বের চারটি প্রধান সাম্রাজ্যের একটি।<ref
name="contemp">Reu (1933), p39–41 দশম শতাব্দীর আরব পর্যটক আল মাসুদি ও ইবন খরদিদবিহের মতে, "হিন্দুস্তানের অধিকাংশ রাজা প্রার্থনা করার সময় রাষ্ট্রকূট রাজাদের মুখাপেক্ষী হয়। তাঁরা রাষ্ট্রকূটদের দূতেদের কাছেও প্রণতি জানায়। রাষ্ট্রকূট রাজারা রাজাধিরাজ। তাদের সেনাবাহিনী সর্বাপেক্ষা শক্তিশালী। তাঁরা কোঙ্কণ থেকে সিন্ধু পর্যন্ত অঞ্চল নিজেদের অধিকারে রাখেন।" কোনো কোনো ঐতিহাসিক এই যুগটিকে "সাম্রাজ্যবাদী কনৌজের যুগ" বলেন। রাষ্ট্রকূটরা যেহেতু কনৌজ সফলভাবে অধিকার করতে সক্ষম হয়েছিলেন, তাঁরা উত্তর ভারতীয় রাজাদের থেকে কর নিতেন। তাই এই অঞ্চলকে "সাম্রাজ্যবাদী কর্ণাটকের যুগ"ও বলা হয়।<ref
name="Dah">Jain (2001), pp67–75 মান্দোরের (যোধপুরের কাছে) রাষ্ট্রকূট, ধানোপের রাঠোর, আধুনিক মহারাষ্ট্রের ময়ূরগিরির রাষ্ট্রকূট, ও কনৌজের রাষ্ট্রকূট। খ্রিস্টীয় একাদশ শতাব্দীতে রাজাধিরাজ চোল সিঙ্ঘল আক্রমণ করে সেখানকার ৪ জন রাজাকে পরাস্ত করেন। ঐতিহাসিক কে. পিল্লাইয়ের মতে, এঁদের একজন জাফনা রাজ্যের রাজা মহাবরজাহ ছিলেন পূর্বতন রাষ্ট্রকূট অধীনস্থ সামন্ত।
প্রশাসন
শিলালিপি ও অন্যান্য সাহিত্যিক সূত্র থেকে জানা যায়, রাষ্ট্রকূটরা বংশানুক্রমে একজন যুবরাজকে অভিষিক্ত করতেন। সবসময় যে জ্যেষ্ঠ পুত্রই যুবরাজ হতেন, তা নয়। বয়স বা জন্মতারিখের বদলে যোগ্যতাকে যৌবরাজ্যের মাপকাঠি হিসেবে ধরা হত। যেমন তৃতীয় গোবিন্দ ছিলেন ধ্রুব ধারাবর্ষের তৃতীয় পুত্র। রাজার পরেই সবচেয়ে গুরুত্বপূর্ণ পদটি ছিল "মহাসন্ধিবিগ্রহী" বা মুখ্যমন্ত্রীর। পতাকা, শঙ্খ, পাখা, শ্বেতছত্র, ঢাক ও পাঁচটি বাদ্যযন্ত্রযুক্ত তাঁর প্রতীকটিকে বলা হত "পঞ্চমহাশব্দ"। তাঁর নিচে ছিলেন "দণ্ডনায়ক" বা সেনাধ্যক্ষ, "মহাক্ষপতলাধিকৃত" বা বিদেশমন্ত্রী ও একজন "মহামাত্য" বা "পূর্ণামাত্য" বা প্রধানমন্ত্রী। এঁদের প্রত্যেকের সঙ্গে একজন করে সামন্ত রাজার যোগ থাকত এবং এঁরা সরকারপ্রধানের মর্যাদা পেতেন। "মহাসামন্ত" ছিলেন একজন সামন্ত রাজা বা উচ্চপদস্থ রাজকর্মচারী। সকল মন্ত্রীই রাজনীতি বিষয়ে বিশেষ অভিজ্ঞ ও সামরিক প্রশিক্ষণপ্রাপ্ত হতেন। মহিলারাও বিশেষ স্থান অর্জন করতে পারতেন। দ্বিতীয় অমোঘবর্ষের কন্যা রেবাকানিমাদ্দি এডাতোর বিষয়ের শাসক ছিলেন।
সাম্রাজ্য বিভক্ত ছিল কতগুলি "মণ্ডল" বা "রাষ্ট্রে" (প্রদেশ)। রাষ্ট্রের প্রধানকে বলা হত "রাষ্ট্রপতি"। কোনো কোনো ক্ষেত্রে সম্রাট নিজে ছিলেন রাষ্ট্রপতি। প্রথম অমোঘবর্ষ ষোলোটি রাষ্ট্রের প্রধান ছিলেন। রাষ্ট্রের অধীনে "বিষয়" বা জেলা গঠিত হত। জেলাশাসককে বলা হত "বিষয়পতি"। বিশ্বস্ত মন্ত্রীরা মাঝে মাঝে একাধিক রাষ্ট্র শাসন করতেন। দ্বিতীয় অমোঘবর্ষের সেনাধ্যক্ষ বানকেশ ছিলেন বানাভাসি-১২০০০, বেলভোলা-৩০০, পুলিগেরে-৩০০, কুন্ডুরু-৫০০ ও কুন্ডার্গ-৭০-এর শাসক (প্রত্যেক বিষয়ের সঙ্গে জড়িত সংখ্যাগুলি উক্ত বিষয়ের অধীনস্থ গ্রামের সংখ্যা)। বিষয়গুলি "নাড়ু"তে বিভক্ত হত। এগুলির শাসক ছিলেন "নাড়ুগৌড়া" বা "নাড়ুগাভুন্ডা"। কোনো কোনো ক্ষেত্রে এই পদে দুই জন আধিকারিককে নিয়োগ করা হত। একজন বংশানুক্রমে শাসন করতেন, অপরজনকে সম্রাট নিয়োগ করতেন। সর্বনিম্ন বিভাগ ছিল "গ্রাম"। গ্রামের প্রধানকে বলা হত "গ্রামপতি" বা "প্রভু গাভুন্ডা"।
রাষ্ট্রকূট সেনাবাহিনীতে পদাতিক, অশ্বারোহী, ও হস্তি বিভাগ ছিল। মান্যকুটে "স্তিরভূট কটক" নামে একটি বাহিনী সর্বদা যুদ্ধের জন্য প্রস্তুত রাখা হত। সামন্ত শাসকেরাও, যাঁরা যুদ্ধের সময় সাম্রাজ্যকে সামরিক সাহায্য দিতেন, তাঁরা বড় সেনাবাহিনী রাখতেন। সকল প্রধান ও আধিকারিকেরা প্রয়োজনের সেনাধ্যক্ষের কাজ করতেন।
অর্থনীতি
প্রাকৃতিক সম্পদ, কৃষিজ পণ্য, শিল্প কর ও অন্য রাজ্য জয়ের সময় লুণ্ঠিত সম্পদ ও করদ রাজ্যগুলি থেকে আদায় করা কর ছিল রাষ্ট্রকূট অর্থনীতির প্রধান উৎস। দক্ষিণ গুজরাত, খান্দেশ ও বেরার অঞ্চলের প্রধান কৃষিজ পণ্য ছিল তুলো। মীননগর, গুজরাত, উজ্জয়িনী, পৈঠান ও তাগারা ছিল বস্ত্রশিল্পের প্রধান কেন্দ্র। পৈঠান ও ওয়ারাঙ্গলে মসলিন বস্ত্র উৎপাদিত হত। ভারোচ থেকে সুতো ও বস্ত্র রফতানি করা হত। বুরহানপুর ও বেরারে সাদা সুতির কাপড় উৎপাদিত হত। এগুলি রফতানি করা হত পারস্য, তুরস্ক, পোল্যান্ড, আরব ও মিশরে। সামন্ত সিলহারদের অধীনস্থ কোঙ্কণ অঞ্চলে প্রচুর পান, নারকেল ও ধান উৎপাদিত হত। সামন্ত গঙ্গদের অধীনস্থ মহীশূরের বনাঞ্চলে চন্দন ও অন্যান্য কাঠ উৎপাদিত হত। ঠাণে ও সাইমুরের বন্দর থেকে ধূপ ও সুগন্ধী দ্রব্য রফতানি করা হত।
দাক্ষিণাত্যের জমি গাঙ্গেয় উপত্যকার মতো উর্বর ও কৃষিসমৃদ্ধ না হলেও এখানে প্রচুর খনিজ পাওয়া যায়। গুডাপ্পা, বেলারি, চন্দ, বুলধান, নরসিংহপুর, আহমদনগর, বীজাপুর ও ধরওয়ারের তাম্রখনি ছিল রাষ্ট্রকূট অর্থনীতির নুতম প্রধান উৎস। গুডাপ্পা, বেলারি, কুরনুল ও গোলকুন্ডা থেকে হিরে উত্তোলন করা হত। রাজধানী মান্যখেত ও দেবগিরি ছিল হিরে ব্যবসার প্রধান কেন্দ্র। গুজরাত ও উত্তর মহারাষ্ট্রের কোনো কোনো অঞ্চলে চর্মশিল্প বিকাশলাভ করেছিল। মহীশূর অঞ্চলে হাতি পালন করা হত। এই অঞ্চল গজদন্তশিল্পের জন্য প্রসিদ্ধি লাভ করেছিল।
সমকালীন ভারতে আরব সাগরে বাণিজ্য মূলত রাষ্ট্রকূটেরাই নিয়ন্ত্রণ করত। সাম্রাজ্যের গুজরাত শাখা ভারোচের বন্দর থেকে প্রচুর আয় করত। এই বন্দর সমকালীন বিশ্বের অন্যতম শ্রেষ্ঠ বন্দর ছিল। সাম্রাজ্যের প্রধান রফতানি দ্রব্য ছিল সুতো, সুতির কাপড়, মসলিন, পশুচর্ম, মাদুর, নীল, ধূপ, সুগন্ধী, পান, নারকেল, চন্দন, কাঠ, তিলের তেল ও গজদন্ত। মুক্তো, সোনা, আরবের খেজুর, ক্রীতদাস, ইতালীয় সুরা, টিন, সিসে, টোপাজ, স্টোর‍্যাক্স, মিষ্টি ক্লোভার, ফ্লিন্ট কাচ, অ্যান্টিমনি, সোনা ও রুপোর মুদ্রা, রাজসভার বিনোদনের জন্য গায়ক বালক-বালিকা আমদানি করা হত। ঘোড়া কেনাবেচা ছিল গুরুত্বপূর্ণ লাভজনক ব্যবসা। আরব ও কিছু স্থানীয় ব্যবসায়ীর এই ব্যবসা একচেটিয়া ছিল। রাষ্ট্রকূট সরকার বন্দরে নোঙর করা প্রতিটি বিদেশি বাণিজ্যতরীর জন্য এক স্বর্ণ "গদ্যনক" মুদ্রা ও স্থানীয় বাণিজ্যতরীর জন্য এক "কথর্ণ" রৌপ্যমুদ্রা কর বসিয়েছিল।
শিল্পীরা গিল্ডের মাধ্যমে ব্যবসা চালাত। শিলালিপিগুলি থেকে বয়নশিল্পী, তেলি, ভাস্কর, ঝুড়ি ও মাদুরশিল্পী এবং ফলবিক্রেতাদের গিল্ডের কথা জানা যায়। সৌনদাত্তি শিলালিপি থেকে স্থানীয় গিল্ডের উদ্যোগে জেলার সকল অধিবাসীর সমাবেশের কথা জানা যায়। কোনো কোনো গিল্ড অন্যান্য গিল্ডের তুলনায় অধিক ক্ষমতাশালী ছিল। এগুলির ক্ষমতার উৎস ছিল রাজকীয় সনদ। শিলালিপি থেকে জানা যায় বাণিজ্যপথে পণ্য সুরক্ষার জন্য এরা সামরিক বাহিনীও রাখত। গ্রামীণ কর্তৃপক্ষ ব্যাংক চালাত। এই ব্যাংক থেকে বণিক ও ব্যবসায়ীদের টাকা ধার দেওয়া হত।
সরকারের আয়ের প্রধান উৎস ছিল পাঁচটি: নিয়মিত কর, সাময়িক কর, জরিমানা, আয়কর, অন্যান্য কর এবং সামন্তদের দেওয়া কর। মাঝে মাঝে জরুরি কর আরোপ করা হত প্রাকৃতিক দুর্যোগ বা যুদ্ধে ক্ষতিগ্রস্ত সামন্ত রাজ্যকে সাহায্য করার জন্য। খাসজমি, পতিত জমি, মূল্যমান কাঠ পাওয়া যায় এমন বনাঞ্চল, খনি, নুন উৎপাদন ও খনি থেকে তোলা অন্যান্য সম্পদের উপর আয়কর আরোপ করা হত। এছাড়া বিবাহ বা ছেলের বিবাহে রাজা বা রাজকীয় আধিকারিকদের উপহার দেওয়া বাধ্যতামূলক ছিল।
প্রয়োজন ও অবস্থার ভিত্তিতে রাজা করের পরিমাণ নির্ধারণ করতেন।তিনি দেখতেন যাতে কৃষকদের উপর অতিরিক্ত করের চাপ না পড়ে। ভূস্বামীরা নানা রকমের কর দিত। এর মধ্যে ছিল ভূমিকর, উৎপাদন কর, গাভুন্ডা বা গ্রামপ্রধানকে দেয় কর। উৎপাদন অনুযায়ী উৎপাদনের ৮ % থেকে ১৬ % কর দিতে হত। ৯৪১ খ্রিস্টাব্দের বনবাসী শিলালিপি থেকে জানা যায় পুরনো সেচখাল মজে যাওয়ায় ওই অঞ্চলে ভূমি কর বাড়ানো হয়েছিল। যুদ্ধের সময় সামরিক খরচ মেটাতে ২০ % পর্যন্ত ভূমিকর বাড়ানো হত। রাজ্যের অধিকাংশ অঞ্চলেই ভূমিকর পণ্য ও শ্রমের মাধ্যমে মেটানো হত। খুব কম ক্ষেত্রেই নগদ অর্থে এই কর দেওয়ার নিদর্শন পাওয়া গিয়েছে। করের কিছু অংশ (সাধারণত ১৫ %) গ্রামকে ফিরিয়ে দেওয়া হত রক্ষণাবেক্ষণের জন্য।
মৃৎশিল্পী, পশুপালক, তন্তুবায়, গোয়ালা, দোকানদার, মালী ও মদ উৎপাদকদের উপর কর আরোপিত হত। মাছ, মাংস, মধু, ওষুধ, ফল প্রভৃতি দ্রব্য, জ্বালানির মতো প্রয়োজনীয় দ্রব্যের উপর সর্বাধিক ১৬ % কর আরোপিত হত। নুন ও খনিজ দ্রব্যের উপর কর দেওয়া বাধ্যতামূলক ছিল। যদিও সাম্রাজ্য খনিগুলির মালিকানা দাবি করত না। ব্যক্তিগত উদ্যোগে খনিজ দ্রব্য উৎপাদিত হত। এর ফলে ব্যবসায় মন্দা দেখা দিত না। কোনো সম্পত্তির মালিক মারা গেলে তাঁর কোনো উত্তরাধিকার না থাকলে সেই সম্পত্তি সাম্রাজ্য অধিগ্রহণ করে নিত। ফেরি ও গৃহ কর ছিল অন্যান্য কর। শুধু ব্রাহ্মণ ও তাঁদের ধর্মীয় সংস্থাগুলিকে কম হারে কর দিতে হত।
ধর্ম
রাষ্ট্রকূট রাজারা ধর্মীয় সহিষ্ণুতার আদর্শে অনুপ্রাণিত হয়ে সমসাময়িক যুগের জনপ্রিয় ধর্মবিশ্বাসগুলির পৃষ্ঠপোষকতা করতেন। তাঁদের নিজেদের আচরিত ধর্মমত কোনটি ছিল, তা নিয়ে তাঁদের শিলালিপি, মুদ্রা ও সমসাময়িক সাহিত্যের ভিত্তিতে গবেষকরা বিভিন্ন মত দিয়েছেন। কেউ কেউ মনে করেন, রাষ্ট্রকূটরা জৈন মতাবলম্বী ছিলেন। কারণ, রাষ্ট্রকূট রাজসভার সংস্কৃত, কন্নড় ও অল্পসংখ্যক অপভ্রংশ ও প্রাকৃত সাহিত্যকার ছিলেন জৈন। রাষ্ট্রকূট রাজারা অধুনা বাগলকোট জেলার লোকপুরার বিখ্যাত জৈন মন্দিরগুলি এবং তাঁদের সামন্ত পশ্চিম গঙ্গ রাজবংশ শ্রবণবেলগোলা ও কম্বদহল্লির জৈন স্থাপত্যগুলি নির্মাণ করিয়েছিলেন। গবেষকদের মতে, রাষ্ট্রকূট সাম্রাজ্যের মূল কেন্দ্র আধুনিক কর্ণাটকের প্রধান ধর্মবিশ্বাসই ছিল জৈনধর্ম। এই অঞ্চলের ৩০ শতাংশেরও বেশি মানুষ জৈন ধর্মাবলম্বী ছিলেন। রাজা প্রথম অমোঘবর্ষ ছিলেন জৈন আচার্য জিনসেনের শিষ্য। তিনি তাঁর ধর্মবিষয়ক গ্রন্থ প্রশ্নোত্তর-রত্নমালিকা-য় লিখেছিলেন "বর্ধমানকে (মহাবীর) প্রণাম করে আমি প্রশ্নোত্তর-রত্নমালিকা রচনা করছি।" গণিতজ্ঞ মহাবীর তাঁর গণিত সারসংগ্রহ গ্রন্থে লেখেন, "অমোঘবর্ষের প্রজারা সুখে ছিলেন। রাজ্যে প্রচুর শস্য উৎপাদিত হত। জৈনধর্মের অনুগামী রাজা কৃপাতুঙ্গ অমোঘবর্ষের রাজ্য উত্তরোত্তর বৃদ্ধিপ্রাপ্ত হোক।" সম্ভিবত বৃদ্ধ বয়সে অমোঘবর্ষ জৈনধর্ম গ্রহণ করেছিলেন।
যদিও রাষ্ট্রকূট রাজারা হিন্দুধর্মের শৈব, বৈষ্ণব ও শাক্ত শাখারু পৃষ্ঠপোষকতা করতেন। তাঁদের প্রায় সব কটি শিলালিপির সূচনাতেই হিন্দু দেবতা বিষ্ণু বা শিবের প্রশস্তি দেখা যায়। গুজরাতের সঞ্জন শিলালিপি থেকে জানা যায়, রাজা প্রথম অমোঘবর্ষ রাজ্যকে একটি বিপদের হাত থেকে রক্ষা করতে কোলহাপুরের মহালক্ষ্মী মন্দিরে নিজের বাঁ হাতের একটি আঙুল বলি দিয়েছিলেন। রাজা দন্তিদুর্গ "হিরণ্যগর্ভ" (অশ্বমেধ) যজ্ঞ করেছিলেন। চতুর্থ গোবিন্দের সঞ্জন ও খাম্বাত লিপি হেকে জানা যায়, ব্রাহ্মণেরা রাজসূয়, বাজপেয় ও অগ্নিষ্টোম যজ্ঞ অনুষ্ঠান করেছিলেন। রাজা দন্তিদুর্গের প্রথম দিকের একটি তাম্রলিপিতে (৭৫৩) শিবের ছবি দেখা যায়। তাঁর উত্তরসূরি রাজা প্রথম কৃষ্ণের মুদ্রায় (৭৬৮) "পরম মহেশ্বর" (শিবের অপর নাম) কথাটি দেখা যায়। রাজাদের "বীরনারায়ণ" উপাধির মধ্যে বৈষ্ণব যোগসূত্র পাওয়া যায়। তাঁদের পতাকায় গঙ্গা ও যমুনা নদীর চিহ্ন দেখা যায়। সেটি সম্ভবত বাদামি চালুক্যদের অনুকরণে চালু হয়েছিল। ইলোরার কৈলাসনাথ মন্দির ও অন্যান্য হিন্দু মন্দিরগুলি রাষ্ট্রকূট রাজাদের শাসনকালেই নির্মিত হয়েছিল। অর্থাৎ, এই যুগে হিন্দুধর্মও বেশ উন্নতিলাভ করেছিল। রাষ্টকূটদের কুলদেবীর নাম ছিল "লাটানা" (অন্য নাম "রাষ্ট্রশ্যেনা", "মনসা", "বিন্ধ্যবাসিনী")। সেকালের জনপ্রিয় বিশ্বাস ছিল, তিনি বাজপাখির রূপ ধরে এসে রাজ্যকে রক্ষা করেন। রাষ্ট্রকূট রাজারা বিভিন্ন ধর্মবিশ্বাসের উপযুক্ত মূর্তি ও অলংকরণসহ মন্দির নির্মাণ করতেন। সালোতগির মন্দিরটি শিব ও বিষ্ণুর অনুগামীদের জন্য নির্মিত হয়েছিল। কারগুদ্রির মন্দিরটি ছিল শিব, বিষ্ণু ও ভাস্কর (সূর্য) পূজার জন্য।
রাষ্ট্রকূট সাম্রাজ্যে বৌদ্ধধর্মের নিদর্শনও পাওয়া যায়। দম্বল ও বল্লিগাভির মতো জায়গায় বৌদ্ধধর্ম বেশ জনপ্রিয় ছিল। তবে পরবর্তীকালে বৌদ্ধধর্মের জনপ্রিয়তা কমে যায়। খ্রিস্টীয় অষ্টম শতাব্দীতে আদি শঙ্কর দক্ষিণ ভারতে অদ্বৈত বেদান্ত প্রচার করলে বৌদ্ধধর্মের পতন সম্পূর্ণ হয়। খ্রিস্টীয় সপ্তম শতাব্দী থেকেই দাক্ষিণাত্যের রাজ্য ও আরব অঞ্চলের মধ্যে বাণিজ্যের সূত্রে দক্ষিণ ভারত ইসলামের সংস্পর্শে আসে। খ্রিস্টীয় দশম শতাব্দীতে রাষ্ট্রকূট সাম্রাজ্যে জুমাম মসজিদ গড়ে উঠতে দেখা যায়। এই সময় রাজ্যে মুসলিম জনসংখ্যা বৃদ্ধির সঙ্গে সঙ্গে মসজিদের সংখ্যাও বাড়তে থাকে। এগুলি মূলত কয়ালপত্তনম ও নাগোরের মতো উপকূলীয় শহরে গড়ে উঠেছিল। মুসলমান আগন্তুকরা স্থানীয় মেয়েদের বিয়ে করত। তাদের সন্তানসন্ততিদের "মাপিল্লা" (বা "মোপলা") বলা হত। এরা ঘোড়া কেনাবেচা ও জাহাজ থেকে মাল খালাসের কাজ করত।
সমাজব্যবস্থা
হিন্দু সমাজব্যবস্থার মূল চারটি বর্ণের বাইরেও প্রায় সাতটি বর্ণের উল্লেখ পাওয়া যায় রাষ্ট্রকূট রাজাবলিতে। এক পর্যটকের বর্ণনায় ব্রাহ্মণ, ক্ষত্রিয়, বৈশ্য ও শূদ্র ছাড়াও মোট ষোলোটি বর্ণের উল্লেখ পাওয়া যায়। "জাকায়" ও "লাহুদ" বর্ণের মানুষেরা যথাক্রমে নৃত্য ও খেলাধূলায় বিশারদ হত। নৌচালনা, শিকার, বয়ন, জুতাশিল্প, ঝুড়িশিল্প ও মাছ ধরার সঙ্গে যুক্ত মানুষেরা নির্দিষ্ট বর্ণের অন্তর্ভুক্ত ছিল। "অন্ত্যজ" শ্রেণির মানুষেরা ধনীদের কায়িক শ্রম দান করত। রাষ্ট্রকূট সমাজে ব্রাহ্মণদের স্থান ছিল খুবই উঁচুতে। ক্ষত্রিয়দের মধ্যে "সৎ-ক্ষত্রিয়"রা উচ্চ স্থানের অধিকারী ছিলেন। জৈনরাও সমাজে উচ্চ মর্যাদা পেতেন।
খ্রিস্টীয় নবম শতাব্দীতে ভারতে চার বর্ণেরই রাজা দেখা যেত। ক্ষত্রিয়রা ব্রাহ্মণদের মতোই বেদ শিক্ষার অধিকার পেত। তবে বৈশ্য বা শূদ্ররা এই অধিকার পেত না। শিলালিপি থেকে জানা যায়, চার বর্ণের মানুষই ভূস্বামীত্ব পেত। আন্তঃবর্ণ বিবাহ হত। তবে তা শুধু ক্ষত্রিয় নারীর সঙ্গে ব্রাহ্মণ পুরুষের। অন্যান্য বর্ণের মধ্যে আন্তঃবর্ণ বিবাহ প্রায়ই দেখা যেত। কোনো অনুষ্ঠানে একাধিক বর্ণের মানুষের উপস্থিতি কমই দেখা যেত। বিভিন্ন বর্ণের মানুষ একসঙ্গে বসে খেত না।
সাধারণত পরিবারগুলি যৌথ পরিবার হত। তবে শিলালিপিগুলি থেকে জানা যায়, ভাইয়ে-ভাইয়ে এমনকি পিতা-পুত্রের মধ্যেই আইনসম্মত বিচ্ছেদের ঘটনা ঘটত। নারী ও কন্যারাও সম্পত্তি ও ভূমির অধিকার পেতেন। কারণ, শিলালিপি থেকে নারী কর্তৃক জমি বিক্রয়ের উল্লেখ পাওয়া যায়। দুই পরিবারের মধ্যে দেখাশোনা করে বিয়ে দেওয়াই ছিল প্রথা। ব্রাহ্মণদের ক্ষেত্রে ছেলেদের বিয়ে হত ১৬ বছরের আগেই আর মেয়েদের ১২ বছরের আগে। তবে অন্যান্য বর্ণের ক্ষেত্রে এই বয়সের নিয়ম কঠোরভাবে মানা হত না। সতীপ্রথা চালু ছিল। তবে শিলালিপিগুলি থেকে অনুমিত হয় যে, তা কেবল রাজপরিবারের মধ্যেই সীমাবদ্ধ ছিল। বিধবারা প্রায়শই মস্তক মুণ্ডন করত। কোনো কোনো ক্ষেত্রে বিধবারা চুল রাখতেন, তবে তার পরিচর্যা করতেন না। বিধবাবিবাহ সমাজের উচ্চ স্তরে সুলভ ছিল না। তবে নিম্নবর্ণগুলির মধ্যে ছিল।
সাধারণত পুরুষেরা দুটি সাধারণ কাপড় পড়ত। ঊর্ধ্বাঙ্গে ঢিলা পোশাক, নিম্নাঙ্গে ধুতি সদৃশ একটি পোশাক পরত। কেবল রাজারা পাগড়ি পরেন। সাধারণ্যে পাগড়ির চল অনেক পরে হয়েছিল। নৃত্য ছিল বিনোদনের জনপ্রিয় মাধ্যম। শিলালিপি থেকে জানা যায়, রাজবাড়ির মেয়েদের বিনোদনের জন্য নর্তক-নর্তকী নিযুক্ত থাকত। মন্দিরে দেবদাসী প্রথা ছিল। অন্যান্য বিনোদনের মধ্যে ছিল জন্তুজানোয়ারের লড়াই। আটাকুর শিলালিপিটি উৎসর্গিত হয়েছিল বুনো শুয়োর শিকারে গিয়ে নিহত একটি কুকুরের উদ্দেশ্যে। এই কুকুরটি ছিল পশ্চিম গঙ্গ রাজা দ্বিতীয় বুটুগার প্রিয়। শিকার ছিল রাজাদের অন্যতম প্রধান বিনোদন। শিক্ষার বিষয় হিসেবে জ্যোতির্বিদ্যা ও জ্যোতিষ বিশেষ গুরুত্ব পেত। মানুষ কুসংস্কারাচ্ছন্ন ছিল। ব্যাধিগ্রস্থ বৃদ্ধেরা তীর্থের পবিত্র নদীর জলে ডুবে বা পবিত্র আগুনে ঝাঁপ দিয়ে মৃত্যুবরণ করতেন।
সাহিত্য
রাজা প্রথম অমোঘবর্ষের কবিরাজমার্গ (৮৫০) কন্নড় ভাষায় রচিত প্রাচীনতম কাব্যতত্ত্ব-বিষয়ক গ্রন্থ। যদিও এই গ্রন্থই প্রমাণ করে, কন্নড় ভাষায় কাব্যসাহিত্য পূর্ববর্তী কয়েকশো বছর ধরে চলে আসছিল। কবিরাজমার্গ হল সেই সব কাব্যশৈলীর একটি সুসংহত রূপ যা কবিদের শিক্ষা দেওয়ার উদ্দেশ্যে রচিত হয়। এই বইতে কবি ও লেখক দুর্বিনীতের উল্লেখ পাওয়া যায়। তিনি সম্ভবত খ্রিস্টীয় ষষ্ঠ শতাব্দীতে পশ্চিম গঙ্গ রাজবংশের রাজা ছিলেন।
জৈন লেখক আদিকবি পম্পাকে অন্যতম শ্রেষ্ঠ কন্নড় লেখক মনে করা হয়। তিনি চম্পু আকারে রচিত আদিপুরাণ (৯৪১) গ্রন্থের জন্য বিখ্যাত। এটি প্রথম জৈন তীর্থঙ্কর ঋষভের জীবনী। পম্পার অন্যান্য গুরুত্বপূর্ণ রচনা হল বিক্রমার্জুন বিজয় (৯৪১)। এটি হিন্দু মহাকাব্য মহাভারত অবলম্বনে অর্জুনকে নায়ক করে রচিত। এটিকে পম্পাভারত-ও বলা হয়। এই গ্রন্থে লেখকের পৃষ্ঠপোষোক ভেমুলাওয়াড়ার চালুক্য রাজার (রাষ্ট্রকূট সামন্ত) প্রশংসা করে তাঁকে গুণে অর্জুনতুল্য বলে উল্লেখ করা হয়েছে। পরবর্তীকালের লেখকদের উপর পম্পার প্রভাব এতটাই গভীর ছিল যে বহু শতাব্দী ধরে পম্পার রচনার বহু ব্যাখ্যা রচিত হয়েছে।
কন্নড় ভাষায় অপর এক বিখ্যাত জৈন লেখক হলেন শ্রীপোন্না। তাঁর পৃষ্ঠপোষক ছিলেন রাজা দ্বিতীয় কৃষ্ণ। শ্রীপোন্না তাঁর শান্তিপুরাণ গ্রন্থটির জন্য বিখ্যাত। এটি ষোড়শ তীর্থঙ্কর শান্তিনাথের জীবনী। সংস্কৃত ও কন্নড় দুই ভাষায় সমান দক্ষতার জন্য তিনি "উভয় কবিচক্রবর্তী" উপাধি পান। কন্নড় ভাষায় তাঁর অন্যান্য রচনাগুলি হল ''ভুবনিকা-রমাভ্যুদয়", "জিনক্ষরমলে" ও "গতপ্রত্যাগত"। আদিকবি পম্পা ও শ্রীপোন্নাকে বলা হয় "কন্নড় সাহিত্যের রত্ন"।
সংস্কৃত ভাষায় এযুগে অনেক গদ্যগ্রন্থও রচিত হয়। মহাবীরের গণিত গ্রন্থ গণিতসারসংগ্রহ নয়টি অধ্যায়ে বিভক্ত। রাষ্ট্রকূট রাজা তৃতীয় কৃষ্ণের সামন্ত দ্বিতীয় অরিকেশরীর সভাসদ সোমদেবসূরি রচনা করেন "যশসতিলক চম্পূ, নীতিবাক্যামৃত'' ও অন্যান্য গ্রন্থ। চম্পূজাতীয় রচনার মূল উদ্দেশ্য ছিল জৈন নীতিগুলির প্রচার। এছাড়াও জৈন নৈতিকতার দৃষ্টিকোণ থেকে অর্থশাস্ত্রও রচিত হয়।
রাজা তৃতীয় ইন্দ্রের রাজসভার বিশিষ্ট পণ্ডিত ত্রিবিক্রম রচনা করেন নলচম্পূ (৯১৫)। এটি সংস্কৃত ভাষায় লেখা প্রথম দিকের চম্পূ। এছাড়া তিনি দময়ন্তী কথা, নলচম্পূ ও বেগুমরা লিপিও রচনা করেন। কথিত আছে, হিন্দু দেবী সরস্বতী রাজসভায় তাঁর অন্যান্য প্রতিদ্বন্দ্বীকে পরাজিত করে এই সকল গ্রন্থ রচনায় সাহায্য করেন। জিনসেন ছিলেন ধর্মপ্রচারক ও প্রথম অমোঘবর্ষের গুরু। ধর্মতত্ত্ব বিষয়ে তাঁর গ্রন্থ ধবল ও জয়ধবল (ধর্মতাত্ত্বিক বীরসেনের সঙ্গে লিখিত)। এই গ্রন্থগুলি তাঁদের পৃষ্ঠপোষক রাজা অতিশয়ধবলের নামানুসারে রাখা। জিনসেনের অপর গ্রন্থ আদিপুরাণ (এটি সমাপ্ত করেন তাঁর শিষ্য গুণভদ্র), হরিবংশ ও পার্শ্বভ্যুদয়।
স্থাপত্য
রাষ্ট্রকূটরা বৌদ্ধ গুহাগুলির সংস্কার করে প্রস্তরখোদিত বেদিগুলি পুনরায় উৎসর্গ করেন। প্রথম অমোঘবর্ষ ছিলেন জৈনধর্মের পৃষ্ঠপোষক। তাঁর রাজত্বকালে ইলোরায় পাঁচটি জৈন গুহামন্দির নির্মিত হয়েছিল। ইলোরায় রাষ্ট্রকূটদের সবচেয়ে বড়ো ও উল্লেখযোগ্য কীর্তিটি হল একশিলায় খোদিত কৈলাসনাথ মন্দির। এই মন্দিরটিই রাষ্ট্রকূট রাজাদের "বলহার" বা "বিশ্বের চার প্রধান সম্রাটের অন্যতম" সম্মানের পরিচায়ক। এই মন্দিরের দেওয়ালে রাবণ, শিব ও পার্বতী সহ হিন্দু পুরাণের নানা চরিত্রের মূর্তি খোদিত। মন্দিরটির সিলিং চিত্রশোভিত।
সমগ্র দক্ষিণ ভারতে রাষ্ট্রকূট শাসন স্থাপিত হওয়ার পর রাজা প্রথম কৃষ্ণ কৈলাসনাথ মন্দির নির্মাণ করান। অ্যাডাম হার্ডির মতে, এই মন্দিরের স্থাপত্য "কর্ণাট দ্রাবিড়" গোত্রের। নাগর শৈলীর অনুরূপ কোনো শিখর বা চূড়া এই মন্দিরে দেখা যায় না। কর্ণাটকের পাট্টাডাকালে অবস্থিত বিরুপাক্ষ মন্দিরের গড়নের সঙ্গে এই মন্দিরের গড়নের মিল পাওয়া যায়। শিল্প ঐতিহাসিক ভিনসেন্ট স্মিথের মতে, কৈলাসনাথ মন্দিরের সাফল্য একশিলায় খোদিত মন্দিরের স্থাপত্য নির্মাণের ক্ষেত্রে একটি উল্লেখযোগ্য স্থাপত্য এবং এই মন্দির বিশ্বের অন্যতম বিস্ময় হওয়ার দাবি রাখে। শিল্প ঐতিহাসিক পার্সি ব্রাউনের মতে, শিল্পসৌকর্যের দিক থেকে কৈলাসনাথ মন্দির একটি অপ্রতিদ্বন্দ্বী প্রস্তর স্থাপত্য। এই মন্দির এমন একটি স্থাপত্য যা চিরকালই পর্যটকদের মুগ্ধ করেছে।
এলিফ্যান্টার স্থাপত্য কোনো কোনো গবেষকের মতে, কালচুরি রাজাদের নির্মিত, আবার কোনো কোনো মতে রাষ্ট্রকূট রাজাদের নির্মিত। এই গুহার নটরাজ, সদাশিব ইত্যাদি মূর্তি স্থাপত্যসৌন্দর্যে ইলোরা ভাস্কর্যগুলির থেকেও সুন্দর। এলিফ্যান্টার অন্যান্য বিখ্যাত ভাস্কর্য হল অর্ধনারীশ্বর ও মহেশমূর্তি। মহেশমূর্তি হল একটি ত্রিমুখবিশিষ্ট শিবের মূর্তি। এটি ভারতের সূক্ষ্মতম ভাস্কর্যগুলির একটি। বলা হয়, ভাস্কর্যের জগতে কোনো দেবতার মূর্তিতে এত সূক্ষ্ম কাজ খুব কম দেখা যায়। মহারাষ্ট্র অঞ্চলের অন্যান্য প্রস্তরখোদিত মন্দির হল ধুমার লেনা ও ইলোরা দশাবতার গুহামন্দির (বিষ্ণু ও শিবলীলা ভাস্কর্যগুলির জন্য বিখ্যাত) এবং মুম্বইয়ের কাছে যোগেশ্বরী মন্দির।
কর্ণাটকে রাষ্ট্রকূটদের সবচেয়ে বিখ্যাত মন্দিরটি হল কাশীবিশ্বনাথ মন্দির ও পাট্টাডাকালের জৈন নারায়ণ মন্দির (একটি ইউনেস্কো বিশ্ব ঐতিহ্যবাহী স্থান)। অন্যান্য বিখ্যাত মন্দির হল কোন্নুরের পরমেশ্বর মন্দির, সাবাদির ব্রহ্মাদেব মন্দির, আইহোলের সেত্তাব্বা, দ্বিতীয় কোন্তিগুড়ি, জদরগুড়ি ও অম্বিগেরাগুড়ি মন্দির, রোনের মল্লিকার্জুন মন্দির, হুলির অন্ধকেশ্বর মন্দির, সোগালের সোমেশ্বর মন্দির, লোকপুরার জৈনমন্দিরসমূহ, কুকনুরের নবলিঙ্গ মন্দির, সান্দুরের কুমারস্বামী মন্দির, গুলবর্গার শিরিভালের অসংখ্য মন্দির এবং গাডেগের ত্রিকূটেশ্বর মন্দির, যেটি কল্যাণী চালুক্য রাজাদের আমলে পরিবর্ধিত হয়েছিল। পুরাতাত্ত্বিক গবেষণার ফলে জানা গিয়েছে, এই মন্দিরগুলির নকশা ছিল বহুকোণ-বিশিষ্ট। এই নকশাই মূলত বেলুর ও হালেবিড়ুতে হোয়সল রাজারা ব্যবহার করেছিলেন। রাষ্ট্রকূটদের স্থাপত্যশৈলীকে অ্যাডাম হার্ডি "কন্নড় দ্রাবিড়" শৈলী নামে চিহ্নিত করেছেন। এই শৈলী প্রথাগত দ্রাবিড় শৈলীর অনুরূপ ছিল না।
ভাষা
খ্রিস্টীয় ষষ্ঠ শতাব্দীতে উত্তর ভারতে গুপ্ত সাম্রাজ্যের পতনের পর দাক্ষিণাত্যেও উল্লেখযোগ্য পরিবর্তন দেখা যায়। এই পরিবর্তন শুধুমাত্র রাজনৈতিক পরিবর্তন ছিল না, ভাষা ও সাংস্কৃতিক জগতেও বিশেষ পরিবর্তন এসেছিল। উপদ্বীপীয় ভারতের (তামিলকামের বাইরে) রাজসভায় স্থানীয় কন্নড় ভাষার চর্চা বৃদ্ধি পায়। এর ফলে সংস্কৃত ও কন্নড় সংস্কৃতির মধ্যে আদানপ্রদানও বৃদ্ধি পায়। দ্বিভাষিক শিলালিপিগুলি থেকে অনুমান করা হয়, সংস্কৃতের পাশাপাশি কন্নড়ও প্রশাসনিক ভাষার মর্যাদা পেয়েছিল। সরকারি অভিলেখাগারে জমির অনুদান সংক্রান্ত তথ্যগুলি কন্নড় ভাষায় রক্ষিত হত। স্থানীয় ভাষায় "দেশী" সাহিত্য ও সংস্কৃতে "মার্গ" সাহিত্য রচিত হত। শিক্ষাপ্রতিষ্ঠানে উচ্চশিক্ষার ক্ষেত্রে ("ঘাতিকা") সংস্কৃত ভাষা ব্যবহৃত হত। কারণ, সংস্কৃত ছিল শিক্ষিত ব্রাহ্মণদের ভাষা। অন্যদিকে পূজার্চনার ক্ষেত্রে সাধারণের কথ্য কন্নড় ভাষা বেশি ব্যবহৃত হত। ধনী ও শিক্ষিত জৈনরা কন্নড় ভাষার পৃষ্ঠপোষকতা করত। যার ফলে পরবর্তী শতকগুলিতে কন্নড় ভক্তি আন্দোলনের ভাষায় পরিণত হয়।
সমসাময়িক সাহিত্য ও শিলালিপিগুলি থেকে প্রমাণিত হয় যে, কন্নড় আধুনিক কর্ণাটক অঞ্চলেই শুধুমাত্র জনপ্রিয় ভাষায় ছিল না, বরং আধুনিক দক্ষিণ মহারাষ্ট্র ও উত্তর দাক্ষিণাত্যেও খ্রিস্টীয় অষ্টম শতাব্দীতে এই ভাষা বিশেষ জনপ্রিয়তা অর্জন করেছিল। কবিরাজমার্গ গ্রন্থে বলা হয়েছে কাবেরী নদী ও গোদাবরী নদীর মধ্যবর্তী সমগ্র অঞ্চলটিই ছিল "কন্নড় দেশ"।   বেদ, ব্যাকরণ, জ্যোতিষ, সাহিত্য, মীমাংসা, ধর্মশাস্ত্র, পুরাণ ও ন্যায়ের মতো উচ্চশিক্ষার বিষয় সংস্কৃতে শিক্ষা দেওয়া হত। শিলালিপি থেকে জানা যায়, এই যুগে "কাব্য" বা ধ্রুপদি রচনাশৈলী বেশ জনপ্রিয় ছিল। শিলালিপির উচ্চ ও নিম্ন মান সম্পর্কে অভিলেখাগার-কর্মীদের জ্ঞান দেখে অনুমিত হয় যে, তাঁরা নিজেরা মধ্যমেধার কবি হলেও ধ্রুপদি সংস্কৃত সাহিত্য নিয়ে পড়াশোনা করেছিলেন। রাজা তৃতীয় কৃষ্ণের একটি কন্নড় শিলালিপি কাব্যিক কণাদ ছন্দে রচিত। এটি পাওয়া গিয়েছে অধুনা মধ্যপ্রদেশ রাজ্যের জব্বলপুরের কাছ থেকে। কবিরাজমার্গ অনুসারে, সেকালে দাক্ষিণাত্যে কাব্যচর্চা জনপ্রিয় ছিল। ত্রিবিক্রমের নলচম্পূ সম্ভবত দাক্ষিণাত্যের চম্পূ-জাতীয় রচনার আদিতম নিদর্শন।
তথ্যসূত্র
বই
শব্দ (বাংলা চলচ্চিত্র)
<templatestyles src="Module:Infobox/styles.css"> শব্দ হল কৌশিক গাঙ্গুলি পরিচালিত ২০১৩ সালের একটি ভারতীয় বাংলা চলচ্চিত্র। চলচ্চিত্রটি আবর্তিত হয়েছে বাংলা চলচ্চিত্রের একজন ফলি শিল্পী তারকের জীবনকে ঘিরে। তারকের কাজ হল চলচ্চিত্রের জন্য প্রয়োজনীয় শব্দ তৈরি করা, কিন্তু, তিনি ধীরে ধীরে তার নিজের জগতে, শব্দে পূর্ণ একটি বিশ্বে আটকা পড়েন। এটি বাংলায় সেরা ফিচার ফিল্ম এবং সেরা অডিওগ্রাফির জন্য ৬০তম জাতীয় চলচ্চিত্র পুরস্কার জিতেছে। এটি কলকাতা চলচ্চিত্র উৎসব ২০১১, আন্তর্জাতিক ভারতীয় চলচ্চিত্র উৎসব ২০১২ (গোয়া), দুবাই চলচ্চিত্র উৎসব, সিঙ্গাপুর চলচ্চিত্র উৎসব ২০১২ প্রদর্শিত হয়।
পটভূমি
ছবির নায়ক তারক দত্ত (ঋত্বিক চক্রবর্তী), একজন ফোলি শিল্পী । তিনি তার কাজের প্রতি এতটাই মগ্ন যে তিনি সাধারণ শব্দ (কথাবার্তা) শোনার ক্ষমতা অনেক কমে যায় এবং তার মন কেবল ফোলি শব্দগুলি নিবন্ধন করতে শুরু করে।
তারকের স্ত্রী অত্যন্ত দুশ্চিন্তাগ্রস্থ হয়ে তাকে একজন মনোরোগ বিশেষজ্ঞের কাছে দেখানো শুরু করে যে তাকে চিকিৎসার জন্য, কারণ সে বুঝতে করে যে তার স্বামী মিথ্যে শব্দের মরিচীকা জগতে বাস করে। সাইকিয়াট্রিস্ট ( চূর্ণী গাঙ্গুলী ) আবিষ্কার করেন যে আসলে তারকের শ্রবণ ক্ষমতার কোনো সমস্যা নেই। তিনি শুধুমাত্র চারিপাশের শব্দগুলিতে এত বেশি মনোনিবেশ করেন যে তিনি ভোকাল শব্দগুলিতে মনোযোগ দেন না। ডাক্তার যখন তার সাথে কথা বলছে, তারক রাস্তায় ট্র্যাফিকের শব্দ বা রুবিকস কিউবের শব্দ শুনতে ব্যস্ত যেটি সে তার হাতে ধরে আছে। ডাক্তার তারককে বোঝানোর চেষ্টা করেন যে তার একটি গুরুতর সমস্যা রয়েছে এবং তার চিকিৎসা দরকার। কিন্তু তারক বিশ্বাস করতে প্রস্তুত নয় যে তার কোনো সমস্যা আছে। ডাক্তারের পরামর্শে তারকের স্ত্রী তাকে ছোট ছুটিতে শিলিগুড়ি নিয়ে যান। সেখানেও তারক পাখির কিচিরমিচির বা পাহাড়ি ঝর্ণায় জলের ঝাপটার মতো প্রাকৃতিক সব শব্দ শুনতে থাকে। হাওয়া বদলে, তারক তার স্ত্রীকে বোঝানোর চেষ্টা করে যে তার কোনরকম সমস্যা নেই। সে শুধু শব্দ নিয়ে ভাবতে থাকে কারণ এটাই তার পেশা।
স্ত্রীর আচরণের কারণে তারক ডাক্তারের বিরুদ্ধে ক্ষোভ প্রকাশ করে এবং চিকিৎসা করাতে অস্বীকার করে। বিষয়গুলি তার মাথায় আসে, যখন ডাক্তার তার রেকর্ডিং স্টুডিওতে হেডফোনের মাধ্যমে তার সাথে কথা বলার চেষ্টা করেন এবং তারক রাগে মাইক ভেঙে দেন। তার সমস্ত প্রচেষ্টা নষ্ট করে ডাক্তার তাকে তার অধ্যাপকের ( ভিক্টর ব্যানার্জি ) কাছে পাঠান। তারক তার চাকরি হারায় এবং বেশ হতাশ হয়ে পড়ে। তিনি সর্বদা চারপাশের শব্দ দ্বারা বিমর্ষ হয়ে পড়েন এবং আর কাজকর্ম ছাড়া তিনি বিরস বোধ করতে শুরু করেন। একদিন সে আত্মহত্যার চেষ্টা করে। অবশেষে, ডাক্তাররা তারককে একটি পুনর্বাসন কেন্দ্রে পাঠায় যেখানে তাকে স্বাভাবিক অবস্থায় ফিরে আসার জন্য প্রতিদিন রেকর্ড করা মানুষের কণ্ঠস্বর শোনানো হয়।
শুটিংয়ের কাজ
ছবিটির শুটিং শুরু হয় ২০১১ সালের অক্টোবরে। প্রথমে তারক চরিত্রে অভিনয় করার জন্য রুদ্রনীল ঘোষের কথা ভাবা হয়েছিল। কিন্তু, পরে এই চরিত্রের জন্য ঋত্বিক চক্রবর্তীকে কাস্ট করা হয়। শীর্ষ রায় এবং মৈনাক ভৌমিক যথাক্রমে চলচ্চিত্রের চিত্রগ্রাহক ও সম্পাদক হিসেবে রয়েছেন।
পুরস্কার
ছবিটি বাংলা ভাষায় সেরা ফিচার ফিল্মের জন্য ৬০তম জাতীয় চলচ্চিত্র পুরস্কার জিতেছে।
আল-আকসা মসজিদ সংঘর্ষ ২০২২
ইসরায়েলি কর্তৃপক্ষের মতে, ফিলিস্তিনিদের পুলিশ অফিসারদের দিকে ঢিল ছোড়া থেকে বিরত রাখতে ১৫ এপ্রিল ২০২২ তারিখে ইসরায়েলি বাহিনী কাঁদানে গ্যাস ও স্টান গ্রেনেড ব্যবহার করে আল-আকসা মসজিদে হামলা চালায়। আল-আকসা প্রাঙ্গণ জর্ডানের তত্ত্বাবধানে ও জেরুসালেম ইসলামি ওয়াকফ দ্বারা পরিচালিত। ফিলিস্তিনিরা বিশ্বাস করে যে ইসরায়েল বিভিন্ন উপায়ে স্থিতাবস্থা পরিবর্তন করার চেষ্টা করছে, উদাহরণস্বরূপ, ইহুদিদের হারাম আল-শরিফে প্রার্থনা করার অনুমতি দিয়ে।
পটভূমি
১৪ এপ্রিল আল-জাজিরা ইসরায়েল ও ফিলিস্তিনি অঞ্চলে ক্রমবর্ধমান উত্তেজনার কারণে আরেকটি ইসরায়েলি-ফিলিস্তিনি সংঘর্ষের বর্ধিত সম্ভাবনার কথা জানায়। ইসরায়েলি কর্তৃপক্ষের মতে সাম্প্রতিক সপ্তাহগুলোয় ইসরায়েল ও পশ্চিম তীরে আরব হামলাকারীদের দ্বারা পনের জন লোক নিহত হয়েছে, অন্যদিকে জাতিসংঘের একটি সংস্থা অনুমান করেছে যে ফেব্রুয়ারি থেকে উত্তেজনা বাড়তে শুরু করায় ইসরায়েলি বাহিনী কমপক্ষে ৪০ ফিলিস্তিনিকে হত্যা করেছে।
ঘটনাবলী
ফিলিস্তিনি বিক্ষোভকারীরা ভোর ৪টার দিকে মসজিদের চারপাশে ফিলিস্তিনি ও হামাসের পতাকা নিয়ে মিছিল শুরু করে। পুলিশের মতে বিক্ষোভ হিংসাত্মক হয়ে ওঠে কারণ বিক্ষোভকারীরা পশ্চিম প্রাচীরে ঢিল ছুঁড়ে ও আতশবাজি পোড়ায়, যার জবাবে পুলিশ জনতার বিরুদ্ধে কাঁদানে গ্যাস ও স্টান গ্রেনেড ব্যবহার করে। বিক্ষোভকারীরা পুলিশ কর্মকর্তাদের ওপর পাথর ছুড়ে হামলা করে, তিনজন আহত হয়। সিংহ তোরণের নিকট সংঘর্ষ হয়েছে বলে জানা গেছে।
আল জাজিরা জানিয়েছে যে "বহুসংখ্যক দখলদার সৈন্য আল-আকসা মসজিদের আশেপাশের ভবনগুলোর ছাদে উঠে। তারা আল-আকসা মসজিদের আঙিনা খালি করে ও এটির দিকে যাওয়ার বেশিরভাগ দরজা বন্ধ করে দেয়" ওয়াইনেট ও রয়টার্সের খবর অনুযায়ী "পুলিশ বলছে একটি সহিংস দলকে ছত্রভঙ্গ করতে রমজানের সকালের নামাজের পর বাহিনী প্রাঙ্গণে প্রবেশ করে যা পবিত্র স্থানে দাঙ্গা শুরু করে এবং পশ্চিম প্রাচীরের নিকটবর্তী ইহুদি প্রার্থনা স্থানের দিকে পাথর নিক্ষেপ শুরু হয়; ৩ জন পুলিশ কর্মকর্তা সহ ৫৯ জন দাঙ্গাবাজ সামান্য আহত হয়।"
প্যালেস্টাইন রেড ক্রিসেন্ট সোসাইটি জানিয়েছে যে প্রাথমিকভাবে রাবার বুলেট, স্টান গ্রেনেড ও পুলিশের লাঠির আঘাতে ১৫৮ ফিলিস্তিনি আহত হয়। প্রায় ৪৭০ জনকে ইসরায়েলি বাহিনী আটক করে। জানা গেছে যে ১৬ এপ্রিল পর্যন্ত ১৩০ জন বন্দী ছিলো। পঁয়ষট্টি নাবালককে নিষেধাজ্ঞার আদেশ দিয়ে মুক্তি দেওয়া হয়েছিল ও ২০০ বন্দিকে আইন প্রয়োগকারী দ্বারা জিজ্ঞাসাবাদের পর মুক্ত করা হয়।
পরিণাম
শুক্রবার সন্ধ্যায় উম আল-ফাহমে শত শত আরব ইসরায়েলি ইসরায়েলি অনুপ্রবেশের প্রতিবাদে বিক্ষোভের আয়োজন করে, যার মধ্যে কিছু বিক্ষোভ দাঙ্গায় রূপ নেয়। একই দিনে একজন ফিলিস্তিনি কিশোরী হাইফাতে এক ব্যক্তিকে ছুরিকাঘাত করে আহত করে। পরে মেয়েটি স্বীকার করে যে মসজিদে সংঘর্ষের প্রতিক্রিয়ায় সে এটা করেছে। চ্যানেল ১২ ১৬ এপ্রিল প্রতিবেদনে জানায় যে মিশরীয় কর্তৃপক্ষ ফিলিস্তিনি জঙ্গি গোষ্ঠী হামাসকে জবাবে রকেট নিক্ষেপ না করতে রাজি করিয়েছে।
এপ্রিল ১৭-এ আরও সহিংসতা শুরু হয় যখন পুলিশ প্রাঙ্গণের ভিতরে মুসলিমদের বন্দী করে ও যে সমস্ত মুসলিমদের তখনো স্থানটির বাইরে ছিল তাদের প্রবেশাধিকার বর্জন করে। প্রাঙ্গণের চারপাশে ইহুদিদের একটি সশস্ত্র পুলিশ পাহারা হিসেবে দেওয়া হয়েছিল। ফিলিস্তিনিরা পশ্চিম প্রাচীরের দিকে যাওয়া তিনটি বাসে পাথর ছুড়ে মারে। তাতে আহত হয় সাত যাত্রী। পুরনো শহরে শাল পরা ইহুদি উপাসকদের ওপর হামলা হয়। পুলিশ কর্মকর্তারা আবার হারাম আল-শরিদে প্রবেশ করে বলে যে ফিলিস্তিনি জনতা অমুসলিমদের হারাম আল-শরিফে প্রবেশ করতে বাধা দেওয়ার চেষ্টা করছে। নয়জনকে গ্রেপ্তার করা হয়েছে ও ফিলিস্তিনি চিকিৎসকরা বলেছেন যে ১৭ জন আহত হয়েছেন। বেইথ এলের ইসরায়েলি বসতিতে একটি ছুরিকাঘাতের প্রচেষ্টা নিরাপত্তা বাহিনীর দ্বারা ব্যর্থ হয়। ইউনাইটেড আরব লিস্ট (রআম ) ঘোষণা করেছে যে এটি আল-আকসার পরিস্থিতির প্রতিবাদে ইসরায়েল সরকারের জোটের সদস্যপদ সাময়িকভাবে বন্ধ করবে।
মার্কিন পররাষ্ট্র দফতরের মতে মার্কিন পররাষ্ট্রমন্ত্রী অ্যান্টনি ব্লিঙ্কেন ও জর্ডানের পররাষ্ট্রমন্ত্রী আয়মান সাফাদি ১৮ এপ্রিল পরিস্থিতি নিয়ে আলোচনা করেছেন এবং “সেক্রেটারি ব্লিঙ্কেন হারাম আল-শরিফ/টেম্পল মাউন্টে ঐতিহাসিক স্থিতাবস্থা বজায় রাখার গুরুত্বের ওপর জোর দিয়েছেন ও প্রশংসা করেছেন। জেরুসালেমের মুসলিম পবিত্র স্থানগুলোর রক্ষক হিসাবে জর্ডানের হাশেমীয় রাজ্যের বিশেষ ভূমিকার জন্য,” জর্ডানের রাজা আবদুল্লাহ জাতিসংঘের মহাসচিব আন্তোনিও গুতেরেসের সাথে কথা বলার সময় বলেছেন যে ইসরায়েলের “উস্কানিমূলক কাজ” মুসলিমদের পবিত্র মাজারের “আইনি ও ঐতিহাসিক স্থিতিশীলতা” লঙ্ঘন করেছে।
২২ এপ্রিল যেখানে ফিলিস্তিনিরা অবস্থান করেছিল সেখানে একটি প্রবেশপথে পাথর নিক্ষেপ করার পরে ইসরায়েলি পুলিশ পুরো দাঙ্গা গিয়ার পরিহিত অবস্থায় মসজিদে হামলা চালায়। পুলিশের মতে দাঙ্গাকারীরা সকালে কর্মকর্তাদের দিকে ঢিল ছুড়ে ও আতশবাজি চালায় এবং মসজিদে নিজেদের জন্য অবরোধ গড়ে তুলে। ইসরায়েলি পুলিশ ফিলিস্তিনিদের দলে টিয়ার গ্যাস নিক্ষেপ করতে একটি ড্রোন ব্যবহার করে।
রমজানের শেষ শুক্রবার ২৯ এপ্রিলে ইসরায়েল ও পশ্চিম তীরে কয়েক সপ্তাহের সহিংসতার পরে মসজিদে নতুন সংঘর্ষ হয়। এতে আহত হয় ৪২ ফিলিস্তিনি।
ফিলিস্তিনি কর্তৃপক্ষ
জেরুসালেম বিষয়ক ফিলিস্তিনি কর্তৃপক্ষের মন্ত্রী ফাদি আল-হাদামি ইসরায়েলি বাহিনীর আল-আকসা মসজিদে হামলার তীব্র নিন্দা করেছেন। তিনি এই কর্মকাণ্ডের জন্য ইসরায়েলকে দায়ী করেন ও মুসলিম পবিত্র স্থানগুলোর বিরুদ্ধে ইসরায়েলের পদক্ষেপ বন্ধ করতে অবিলম্বে হস্তক্ষেপ করার জন্য আন্তর্জাতিক সম্প্রদায়ের প্রতি আহ্বান জানান।
পিএলওর একজন উর্ধ্বতন কর্মকর্তা হুসেইন আল-শেখ হারাম আল-শরিফকে মুসলিম ও ইহুদিদের মধ্যে বিভক্ত করার কথিত ইসরায়েলি প্রচেষ্টার বিরুদ্ধে সতর্ক করেছিলেন।
আন্তর্জাতিক সংস্থা
মধ্যপ্রাচ্য শান্তি প্রক্রিয়ার জন্য জাতিসংঘের বিশেষ সমন্বয়কারী টর ওয়েনেসল্যান্ড জেরুসালেম শহর ও আল-আকসা মসজিদে যা ঘটছে তা নিয়ে গভীর উদ্বেগ প্রকাশ করেন। তিনি বলেন, "এই পবিত্র দিনগুলোতে জেরুসালেম শহরের অবনতির বিষয়ে আমি গভীরভাবে উদ্বিগ্ন।" জাতিসংঘের ওই কর্মকর্তা আল-হারাম আল-শরিফে অবিলম্বে উস্কানি বন্ধ করার দাবি জানিয়েছেন।
অন্যান্য দেশ
একটি যৌথ বিবৃতিতে জার্মানি, ফ্রান্স, ইতালি ও স্পেন জেরুসালেমের পবিত্র স্থানগুলোর বর্তমান অবস্থানকে সম্মান করার ও এই পবিত্র স্থানগুলোয় জর্ডানের ভূমিকাকে সম্মান করার আহ্বান জানিয়েছে এবং "সকল পক্ষকে সর্বোচ্চ সংযম অনুশীলন এবং সহিংসতা ও সব ধরনের উস্কানি থেকে বিরত থাকার আহ্বান জানিয়েছে।"
সৌদি আরব ইসরায়েলি দখলদার বাহিনীর আল-আকসা মসজিদে হামলা ও এর তোরণ বন্ধ করে এবং মসজিদের ভিতরে ও এর বাইরের জায়গায় নিরস্ত্র মুসল্লিদের উপর হামলার নিন্দা ও নিন্দা প্রকাশ করেছে। এটি "এই পদ্ধতিগত তীব্রতা আল-আকসা মসজিদের পবিত্রতার উপর একটি স্পষ্ট আক্রমণ এবং আন্তর্জাতিক প্রস্তাব ও চুক্তির লঙ্ঘন" বলেও বিবেচনা করেছে।
কুয়েত আল-আকসা মসজিদে ইসরায়েলি দখলদার বাহিনীর হামলা ও মুসল্লিদের ওপর হামলার তীব্র নিন্দা ও নিন্দা জানিয়েছে। এটি আরও বিবেচনা করে যে "এই আক্রমণগুলো একটি বিপজ্জনক তীব্রতা ও সমস্ত আন্তর্জাতিক চুক্তি এবং প্রস্তাবের একটি স্পষ্ট লঙ্ঘন ও সহিংসতাকে উৎসাহিত করার এবং এই অঞ্চলের স্থিতিশীলতাকে দুর্বল করার একটি কারণ"।
মিশরের পররাষ্ট্র মন্ত্রণালয়ের মুখপাত্র, রাষ্ট্রদূত আহমেদ হাফেজ, "আশীর্বাদকৃত আল-আকসা মসজিদে ইসরায়েলি বাহিনীর সহিংসতা ও আল-আকসা মসজিদের প্রাঙ্গণে ফিলিস্তিনিদের বিরুদ্ধে এই অনুপ্রবেশের পরে কয়েক ডজন মুসল্লি আহত ও গ্রেপ্তারের ফলে যে সহিংসতা হয়েছিল তার নিন্দা করেছেন"। তিনি জোর দিয়েছিলেন, "আত্মসংযমের প্রয়োজনীয়তা ও মুসল্লিদের জন্য পূর্ণ সুরক্ষা প্রদান এবং তাদের আল-আকসা মসজিদে ইসলামি আচার-অনুষ্ঠান পালনের অনুমতি দেওয়া মুসলিমদের জন্য সম্পূর্ণরূপে ইসলামি অধিকার।"
আল-আকসা মসজিদে ইসরায়েলি দখলদার বাহিনীর হামলার তীব্র নিন্দা জানিয়েছে ইরান। ইরানের বর্তমান পররাষ্ট্রমন্ত্রী হোসেইন আমির-আব্দুল্লাহিয়ান, হামাসের রাজনৈতিক ব্যুরোর প্রধান ইসমাইল হানিয়াহের সাথে ফোনালাপের সময় এই ঘটনাটিকে ফিলিস্তিনি জনগণের বীরত্বপূর্ণ ও সাহসী প্রতিরোধের ও ইহুদিবাদীদের হতাশার একটি চিহ্ন বলেছেন। এছাড়াও ইরানের পররাষ্ট্র মন্ত্রণালয়ের মুখপাত্র সাইদ খাতিবজাদেহ ইসরায়েলি বাহিনীর অভিযানকে আন্তর্জাতিক আইন ও মানবাধিকার লঙ্ঘন বলে অভিহিত করেছেন।
বাহরাইন, মরক্কো এবং সংযুক্ত আরব আমিরাতের দ্বারাও সংঘর্ষের নিন্দা করা হয়েছিল, যা দুই বছর আগে ইসরায়েলের সাথে সম্পর্ক স্বাভাবিক করেছিল। ২৪ এপ্রিল জর্ডান, মিশর ও সংযুক্ত আরব আমিরাতের নেতারা জেরুসালেমে শান্তি পুনরুদ্ধারের বিষয়ে আলোচনা করতে মিলিত হন।
পরিযায়ী শ্রমিক
পরিযায়ী শ্রমিক বলতে কাজের জন্য যারা নিজ দেশের মধ্যে বা বাইরে যান তাঁদের বোঝায়। পরিযায়ী শ্রমিকগণ সাধারণত যে দেশ বা অঞ্চলে কাজ করেন সেখানে স্থায়ীভাবে থাকতে চান না।
যেসব পরিযায়ী শ্রমিক নিজ দেশের বাইরে কাজ করেন তাঁদের বিদেশি শ্রমিক বলে। তাঁদেরকে এক্সপ্যাট্রিয়েট বা অতিথি শ্রমিকও বলা হয়, বিশেষ করে যাদেরকে নিজ দেশ ত্যাগের আগে কাজ করার জন্য আমন্ত্রিত করা হয়েছে।
২০১৯ সালে আন্তর্জাতিক শ্রম সংস্থা অনুমান করেছে যে বিশ্বজুড়ে ১৬.৯ কোটি আন্তর্জাতিক পরিযায়ী শ্রমিক বিদ্যমান। কিছু দেশে লক্ষ লক্ষ পরিযায়ী শ্রমিক আছে। কিছু পরিযায়ী শ্রমিক অনিথিভুক্ত অভিবাসী বা দাস।
মার্কিন যুক্তরাষ্ট্র
মার্কিন যুক্তরাষ্ট্রে প্রায় ১.৪ কোটি অস্থায়ী কর্মী বর্তমান। এক অনুমান অনুযায়ী, যুক্তরাষ্ট্রে প্রায় ১.০৭ কোটি অনথিভুক্ত পরিযায়ী শ্রমিক বিদ্যমান, যার বেশিরভাগই মেক্সিকোসহ মধ্য আমেরিকার একাধিক দেশ থেকে আগত। এই কর্মীগণ প্রায়শয় জীবিকার খোঁজে ও তাঁদের পরিবারের আর্থিক স্থিতির জন্য যুক্তরাষ্ট্রে ভ্রমণ করেন। এই কর্মীগণ সীমান্ত পার করার মতো ঝুঁকি নেন, চরম তাপমাত্রা ও যুক্তরাষ্ট্রে চাকরি খোঁজার জন্য সীমান্ত নিয়ন্ত্রণের হাতে ধরা পরার বিপদের সম্মুখীন হন। এর ফলে যুক্তরাষ্ট্রে তাঁদের প্রায় ভাষা সমস্যা, কালচার শক ও বৈষম্য ভোগ করতে হয়। যুক্তরাষ্ট্রে কৃষি কর্মীদের ৬৫% লাতিনো এবং এর অর্ধেক সংখ্যক অনথিভুক্ত।
এশিয়া
১৯৭৩ সালে পারস্য উপসাগর অঞ্চলে, যার মধ্যে উপসাগর সহযোগিতা পরিষদ অন্তর্গত, তেল উৎপাদনের হার বৃদ্ধির ফলে তেল, নির্মাণ ও শিল্প ক্ষেত্রে শ্রমের এক অভাবনীয় চাহিদার সৃষ্টি হয়েছিল। উন্নয়নের জন্য এক শ্রমশক্তির প্ররয়জন। বিদেশি শ্রমিকদের দ্বারা এই চাহিদা পূরণ করা হয়েছিল, বিশেষত আরব রাষ্ট্র থেকে, পরে এশীয় দেশ থেকে।
ভারত
কোভিড-১৯ মহামারীর সময় ভারতের পরিযায়ী শ্রমিকদের একাধিক কষ্টে ভুগতে হয়েছে। লকডাউনের জন্য একাধিক কারখানা ও কর্মস্থল বন্ধ হওয়ার ফলে লক্ষ লক্ষ পরিযায়ী শ্রমিকদের আয়ের ঘাটতি, খাদ্য সঙ্কট ও তাঁদের ভবিষ্যতের অনিশ্চয়তার সঙ্গে জীবন কাটাতে হয়েছিল। এরপর পরিযায়ীদের বেশিরভাগ ও তাঁদের পরিবার ক্ষুধার্ত হয়ে পড়েছিল। লকডাউনের জন্য কোনো পরিবহন মাধ্যম না থাকার জন্য হাজার হাজার পরিযায়ী শ্রমিকদের হেঁটে বাড়ি ফিরতে হয়েছিল। লকডাউনের জন্য ৫ মে পর্যন্ত ক্ষুধা, আত্মহত্যা, রাস্তা ও রেল দুর্ঘটনা, পুলিশদের লাঠিচার্জ ইত্যাদি কারণে ৩০০ জনের বেশি মৃত্যুর কথা প্রতিবেদিত হয়েছিল।  মৃতদের বেশিরভাগ প্রান্তিক পরিযায়ী শ্রমিক।  চালু হওয়ার এক মাসের মধ্যে বাড়ি ফেরার পথে শ্রমিক স্পেশাল ট্রেনের মধ্যে ৮০ জনের মৃত্যু হয়েছিল।
লাতিন আমেরিকা
লাতিন আমেরিকায় অভিবাসীরা প্রায় যেকোনো কাজে অংশগ্রহণ করে, সাধারণত জমিতে। কাজের মধ্যে কঠোর কায়িক পরিশ্রম, অনেকক্ষেত্রে অযথা মূল্যের বিনিময়ে। উইলিয়াম ট্রিপলেটের মাইগ্র্যান্ট ফার্মওয়ার্কার্স নিবন্ধ অনুযায়ী, গড় বার্ষিক আয় $৭,৫০০ এবং ৬১% পরিযায়ীদের আয় দারিদ্র্যসীমার নিচে। নিজস্ব সাংস্কৃতিক সত্ত্বা হারানোর পর অভিবাসীগণ তাঁদের পরিবারদের খাওয়ানোর পথ খোঁজেন এবং তাঁরা শোষণের কবলে পরে যান। ট্রিপলেট আরও পর্যবেক্ষণ করলেন যে ১৯৮৯ থেকে প্রতি ঘণ্টায় তাঁদের গড় প্রকৃত বেতন (১৯৯৮ মার্কিন ডলারে) $৬.৮৯ থেকে $৬.১৮-এ নেমে এসেছিল এবং অভিবাসীরা কর্মসংস্থানে কায়িক ও আর্থিক শোষণে ভোগেন।
আবদুল করিম খাঁ
উস্তাদ আব্দুল করিম খাঁ (দেবনাগরী: उस्ताद अब्दुल करीम ख़ान, ; ১১ নভেম্বর  ১৮৭২ – ২৭ অক্টোবর ১৯৩৭) ছিলেন একজন ভারতীয়  হিন্দুস্তানি শাস্ত্রীয় সংগীত শিল্পী। তিনি ভারতীয় মার্গ সঙ্গীতের কিরানা ঘরানার স্থপতি হিসাবে চিরস্মরণীয় ব্যক্তিত্ব।
জন্ম ও প্রারম্ভিক জীবন
আবদুল করিম খাঁয়ের জন্ম ১৮৭২ খ্রিস্টাব্দের ১১ই নভেম্বর তৎকালীন  আগ্রা ও অবধের যুক্তপ্রদেশ তথা বর্তমানের উত্তর প্রদেশের পশ্চিমে মুজফফরনগর বর্তমানে শামলি জেলার কিরানা নামক এক প্রাচীন নগরের এক সাঙ্গীতিক পরিবারে যেখান থেকে ভারতীয় সঙ্গীত জগত পেয়েছে গুলাম আলি ও গুলাম মওলাকে। তার পিতা কালে খান ছিলেন গুলাম আলির পৌত্র। আব্দুল করিম খাঁ র তাঁর পিতা ও জ্যাঠা আবদুল্লা খাঁর  কাছে সঙ্গীতের তালিম মানে স্বর পরিচয় ইত্যাদি শুরু হলেও সম্পর্কে  এক কাকা দক্ষ গায়ক ননহে খানের কাছে সঙ্গীতের প্রাথমিক শিক্ষার ভিত মজবুত হয়। আবদুল করিম খাঁ শেষে গোয়ালিয়র ঘরানার উস্তাদ রহমত খানের সংগীতে  প্রভাবিত হন।  ছোট থেকেই আবদুল করিম অসাধারণ প্রতিভার অধিকারী ছিলেন।  তিনি কণ্ঠসঙ্গীত ও সারঙ্গী বাদন ছাড়াও রুদ্র বীণা, সেতার, তবলা, নাকাড়া ইত্যাদি বাজানোয় বিশেষ পারদর্শী ছিলেন।
সারঙ্গী শিল্পীদের সেই সময়ে সমাজে কদর না থাকার কারণে, জানা যায় তিনি কণ্ঠসঙ্গীতই  বেছে নেন। প্রথমদিকে তিনি তার এক ভাই আবদুল হকের সঙ্গে গান করতেন। এগারো বৎসর বয়সে তিনি ভাইয়ের সঙ্গে   মীরাটে যান। সেখানে এক অনুষ্ঠানে মূলতানী এবং পূরবী রাগে তাদের  দুজনের কন্ঠে দ্রুত তান এবং সরগম শুনে উপস্থিত গুনীজনেরা উচ্ছ্বসিত প্রশংসা করেছিলেন। এরপর মওলা বক্স খানদানের মুর্তজা খানের স্টাইলে বরোদার রাজ  দরবারে পরিবেশন করেন। বরোদা রাজ তাদের  রাজসভা গায়ক হিসাবে নিযুক্ত করেন।
সেই সময়ে তাঁর গান শুনেছিলেন মহীশূর দরবারের সারেঙ্গিবাদক সম্পর্কে তাঁর এক ভগ্নীপতি হায়দর বখ্শ। বছর ছয়েক  পরে আব্দুল করিম তাঁর কাছেই মহীশূরে গিয়েছিলেন রাজদরবারে দশেরা উৎসবে গান শোনানোর উদ্দেশে। তাঁর সরগমে কর্ণাটকী সঙ্গীতের প্রভাব ছিলই।  এখানে তোড়ি গেয়ে তিনি সকলের নজর কাড়েন। মহীশূর দরবারেই তিনি কর্ণাটকী সঙ্গীতের প্রখ্যাত শিল্পীদের সান্নিধ্যে এসে কর্ণাটকী সঙ্গীতের নানা বিষয়ে সমৃদ্ধ হন।
কর্মজীবন
গায়কোয়াড শাসিত তৎকালীন বরোদার রাজসভায় সভাগায়ক হিসাবে নিযুক্ত হন আবদুল করিম খাঁ। সুমধুর কণ্ঠস্বরের অধিকারী উস্তাদজী সারেঙ্গী, বীণ, তবলা দক্ষতার সাথে বাজাতেন। বরোদার পর তিনি ১৮৯৮ খ্রিস্টাব্দে যান বোম্বাই।  তারপর পুনা, মিরাজ এবং কর্ণাটকের মহীশূরে।
আবদুল করিম খাঁ প্রায়শই মহীশূরের রাজদরবারে গান গাওয়ার জন্য আমন্ত্রিত হতেন। মহীশূরের মহারাজা তাকে সঙ্গীতরত্ন উপাধি প্রদান করেন। মহীশূরে যাওয়ার পথে তিনি ধারওয়াড় জেলার সদর ধারওয়াড়ে তার ভাইয়ের কাছে থাকতেন। সেখানে তিনি কর্ণাটকের বিখ্যাত শিষ্য সওয়াই গন্ধর্বকে (১৮৬৬-১৯৫২) তালিম দিতেন। ১৯০০ খ্রিস্টাব্দে প্রায় আট মাস তিনি বিশ শতকের অন্যতম সঙ্গীতশিল্পী কেসরবাঈ কেরকার'কে (১৮৯২-১৯৭৭) তালিম দেন।
আবদুল করিম খাঁ গ্রামোফোন কোম্পানীর বিশিষ্ট শিল্পী ছিলেন। তাদের থিয়েটারে তিনি নাট্যসঙ্গীত গাইতেন। ১৯১৩ খ্রিস্টাব্দে তিনি সুযোগসুবিধা হতে বঞ্চিত ছাত্রদের জন্য পুনেতে আর্য সঙ্গীত বিদ্যালয় স্থাপন করেন। পরে ১৯১৭ খ্রিস্টাব্দে বোম্বাই-এ একটি শাখা খোলেন। ১৯২০ খ্রিস্টাব্দে সঙ্গীতের শহর মিরাজে স্থায়ীভাবে বসবাস করেন। ১৯২৪ খ্রিস্টাব্দে দিলীপকুমার রায়ের ডাকে কলকাতায় এক সঙ্গীতসভাতে এসেছিলেন।
সঙ্গীতশৈলী
আবদুল করিম খাঁ শুধু খেয়াল ও ঠুমরির গায়কিতে পরিবর্তনই আনেননি, তিনিই সম্ভবত প্রথম শিল্পী যিনি রাগসঙ্গীতের ভিন্ন দুই ধারার মেলবন্ধন ঘটিয়ে এক সম্পূর্ণ পৃথক ধারা কিরানা বা কৈরনা ঘরানায় পরিচিত হয়। তদুপরি  কর্ণাটকী রাগসঙ্গীতের উপর দখল থাকায়, সফল প্রয়োগ করেন হিন্দুস্তানি রাগসঙ্গীতে। 'সাবেরী, আনন্দভৈরব, বনধ্বনি ছিল এগুলির অন্যতম। তাঁর ঠুমরী গায়কিতেও বৈচিত্র্য ছিল। স্বভাবতই তাঁর সে শৈলী 'পুরব-অঙ্গ' এবং 'পঞ্জাব-অঙ্গ' থেকে একেবারেই আলাদা। বরং গবেষকদের মতে তার মধ্যে ছিল মারাঠী নাট্যগীতি এবং ভাবগীতের প্রভাব। তিনি সচরাচর বিলম্বিত লয় তথা লয়কারি বোল, তান এড়িয়ে চলতেন। আলাপের উপর জোর দিয়ে গায়কিতে তিনি আবেগ আপ্লুত মায়াবী পরিবেশ সৃষ্টি করতেন। আবদুল করিমের রাগ ঝিঁঝিটে পিয়া বিন নাহি আবত এবং ভৈরবী রাগে যমুনা কে তীর গাওয়া  গান দুটি জনপ্রিয়তা লাভ করেছিল।
শিক্ষার্থীরা
আবদুল করিম খাঁ'র শিষ্যদের মধ্যে অন্যতম হলেন -
পারিবারিক জীবন
সতের বৎসর বয়সে আবদুল করিমের ইচ্ছার বিরুদ্ধে তার প্রথম বিবাহ হয় আবদুল ওয়াহিদ খাঁ'র জ্যাঠতুতো বোন গফুরনের সঙ্গে। তবে সে বিবাহ সুখের হয়নি। কেননা বিবাহের পর তিনি কিরানায়  ফেরেন নি কখনো। বরোদায় অবস্থানকালে বরোদার রাজমাতার ভাই সর্দার মারুতিমানের কন্যা তারাবাঈ মানের সাথে প্রথমে কর্মসূত্রে পরিচয় তারপর ঘনিষ্ঠতা হয়। ১৮৯৮ খ্রিস্টাব্দে বরোদা ছাড়েন এবং মুম্বাইতে তারাবাঈকে বিবাহ করে বসবাস শুরু করেন।  তাদের পাঁচ সন্তান। তারা হলেন - হীরাবাঈ বরোদাকর, কমলাবাঈ বরোদাকর, সরস্বতী রাণে, পুত্র সুরেশবাবু মানে এবং কৃষ্ণরাও মানে। নানা ঘাত-প্রতিঘাতে তাদের সুখের সংসার দীর্ঘস্থায়ী হয়নি। সম্পর্কে তিক্ততা কারণে তারাবাই তাকে ত্যাগ করেন।  পরবর্তীতে মিরাজে তাঁর এক ছাত্রী বন্নুবাই লটকর দেখাশোনা করতেন। সামাজিক স্বীকৃতি দিতে তিনি পরে বন্নুবাইকে বিবাহ করেন। এই বন্নুবাই পরে সরস্বতী মিরাজকর নামে পরিচিত হয়েছিলেন।
উদার মনের মানুষ আবদুল করিম খাঁ'র আধ্যাত্মিক জীবন ছিল ঘটনাবহুল। স্বভাব ছিল ফকিরের মত। কখনো কারো নিন্দা করতেন না আর শুনতেও চাইতেন না। জীবনযাপন ছিল সহজ সরল। তিনি হিন্দু-মুসলমান ভেদাভেদও মানতেন না। তিনি দরগার বসে আপন মনে তানপুরা মেলে যেমন গান করতেন আবার মন্দিরে বসে ধর্মসঙ্গীত গাইতেন। তাঁর গানে নাগপুরের তাজউদ্দিন বাবার এবং শিরডির সাঁইবাবার প্রভাব সমানভাবে পড়েছিল। তাজউদ্দিন বাবা তাঁর কণ্ঠে হরিকে ভেদ না পায়ো রামা শুনতে ভালবাসতেন। অ্যানি বেসান্ত,  সরোজিনী নাইডু, শ্রীঅরবিন্দ, রবীন্দ্রনাথ ঠাকুর প্রমুখ অনেকেই তাঁর গুণগ্রাহী ছিলেন।